**ЗАЕДНИЧКА ВИЗИЈА ЗА ЗАШТИТА НА ПРИРОДНИТЕ ВРЕДНОСТИ**

**НА ИДНИОТ НАЦИОНАЛЕН ПАРК ШАР ПЛАНИНА :**

*Имајќи ја предвид* Одлуката на Владата на Република Северна Македонија за прифатливоста на предлогот за прогласување на дел од Шар Планина за Национален парк, од 49 Седница одржана на 5.05.2020г., и задолжението Министерството за животна средина и просторно планирање (во понатамошниот текст МЖСПП) да организира јавни расправи и да го достави актот за прогласување до крајот на септември 2020 година;

*Надоврзувајќи се на иницијативата* на **Министерството за животна средина и просторно планирање**, **и граѓанските организации** што истата ја прифатија (во натамошниот текст **“Страните”**), за воспоставување меѓусебна соработка во процесот на прогласување на Шар Планина за Национален парк ;

*Согледувајќи ја потребата* МЖСПП и граѓанските организации да работат заеднички на територијата на идниот Национален парк Шар Планина, како и да ја продлабочат прекуграничната соработка со телата за управување на националните паркови формирани на Шар Планина во Албанија и Косово и со други засегнати страни што се активни на поширокото подрачје;

*Како и потребата на Страните* за исполнување на обврските кои произлегуваат од меѓународните конвенции од областа на заштита на природата, особено AICHI цели од Конвенција за биолошка разновидност; ЕУ директивите за живеалишта и птици (НАТУРА 2000), како и за остварување на целите од Националната стратегија за заштита на природата со Акционен План (2017-2027), и од Националната стратегија за биолошка разновидност со Акциски План за период (2018-2023); имплементацијата на националната легислатива за заштита на природата, како и зголемување на површината на заштитени подрачја во однос на територијата на државата за околу 1,9 %, односно од сегашните 8,9 % на 10,7 % согласно Просторниот план на државата (2004).

Подолу потпишаните страни се согласуваат да воспостават:

**МЕМОРАНДУМ ЗА СОРАБОТКА ЗА ПРОГЛАСУВАЊЕ НА ШАР ПЛАНИНА**

**ЗА НАЦИОНАЛЕН ПАРК И НЕГОВА ЗАШТИТА**

23.06.2020г. Скопје

**ЦЕЛИ**

Член 1

Страните ќе работат заеднички на олеснување на процесот на прогласување на Шар Планина за Национален Парк преку унапредувањето на комуникацијата, информирањето и подигањето на свеста и едукацијата на засегнатите страни за придобивките што произлегуваат од прогласувањето на и управувањето со Националниот парк Шар Планина,

Член 2

Страните ќе дејствуваат заеднички во насока на интегрирано управување со идниот Национален парк Шар Планина, за да се заштитат и ревитализираат екосистемите и услугите што тие ги обезбедуваат, до највисокиот степен што е можно да биде постигнат

Член 3

Страните ќе работат на развивање на соработката со засегнатите страни што може да имаат интерес од заштитата и одржливото управување со природните ресурси во идниот Национален парк Шар Планина.

Член 4

Страните ќе работат на развивање на соработката со телата за управување и со други засегнати страни што се активни на територијата на Националните паркови формирани на Шар Планина во Албанија и Косово, за да се обезбеди поефикасна и координирана заштита и одржливо управување со природните ресурси во прекуграничното подрачје.

**ОБЛАСТИ ЗА СОРАБОТКА**

Член 5

Областите на соработка вклучуваат, (но не се ограничени на): заштита на биолошка и пределска разновидност, одржливо користење на шумите, одржливо земјоделство, екотуризам, обновливи извори на енергија, адаптација на климатските промени, управување со отпад и рециклирање, правилно користење и управување со водните ресурси итн.

Член 6

Промовирање на учеството на јавноста и комуникација со засегнатите страни во текот на консултациите, со цел прогласување на Шар Планина како Национален парк .

Член 7

Соработка, која ги вклучува, но не се ограничува на: општинските училишта и градинки, претприемачите, здруженијата на земјоделски производители, сточарите и зананетчиите, ловџиските и планинарските друштва, туристички агенции, здруженијата на жени, религиските и месните заедници итн.

**АКТИВНОСТИ**

Член 8

МЖСПП ќе ги стави на располагање сите информации што ги поседува во врска со прогласувањето и управувањето со Националниот парк Шар Планина.

Член 9

Граѓанските организации редовно ќе го информираат МЖСПП за своите активности што се планирани и/или тековно се реализираат на територијата на идниот Национален парк Шар Планина.

Член 10

МЖСПП ќе даде поддршка за реализација на проекти и активности на граѓанските организации што ќе придонесат за постигнување на целите на овој Меморандум за разбирање.

Член 11

МЖСПП и граѓанските организации ќе се состануваат по потреба за да го разгледаат напредокот на соработката воспоставена со овој Меморандум

**ЗАВРШНИ ОДРЕДБИ**

Член 12

Времетраењето на овој Меморандум за сорботка не е ограничено.

Секоја страна од овој Меморандум може да се повлече во било кое време, со доставување на писмено известување до сите останати страни .

Друга страна може да пристапи кон овој Меморандум со доставување на писмено известување до сите други Страни потписнички.

Naser Nuredini, министер (име потписникот од ГО)

-------------------------------------------- ------------------------------------------

Министерство за животна средина и просторно (име на граѓанската организацикја)

планирање